钦定古今图书集成/明伦汇编/官常典/第718卷 > 麦孟才 钱杰
## 钦定古今图书集成/明伦汇编/官常典/第718卷 > 麦孟才 钱杰

按《隋书麦铁杖传》：“铁杖子孟才，字智棱，果烈有父风。
帝以孟才死节将子，恩赐殊厚，拜武贲郎将。及江都
之难，慨然有复仇之志，与武牙郎钱杰素交友，二人
相谓曰：‘吾等世荷国恩，门著诚节。今贼臣弑逆，社稷
沦亡，无节可纪，何面目视息世间哉’！”于是流涕扼腕，
遂相与谋，纠合恩旧，欲于显福宫邀击宇文化及事
临发，陈藩之子谦知其谋而告之，与其党沈光俱为
化及所害，忠义之士哀焉。